ΓΡΑΠΤΗ ΕΡΩΤΗΣΗ E-2735/02

υποβολή: Ilda Figueiredo (GUE/NGL) προς την Επιτροπή

(30 Σεπτεμβρίου 2002)

Θέμα: Κοινωνικές και οικονομικές επιπτώσεις της διεύρυνσης της ΕΕ

Μία προσεχής διεύρυνση της ΕΕ με την προσχώρηση χωρών της Κεντρικής και της Ανατολικής Ευρώπης θα έχει σημαντικές οικονομικές και κοινωνικές συνέπειες, κυρίως για τις περιοχές και τα κράτη μέλη των οποίων η οικονομική δομή ομοιάζει με αυτή των εν λόγω χωρών, όπως συμβαίνει με την περίπτωση της Πορτογαλίας· τούτο έχει επανειλημμένως επισημανθεί από πολλές μελέτες(1).

Μία από τις επιπτώσεις αυτές θα είναι οι προβλέψιμες μετεγκαταστάσεις επιχειρήσεων προς αυτές τις χώρες — κάτι που ήδη από τώρα έχει αρχίσει να παρατηρείται — που θα επιδεινώσουν τις ήδηφιστάμενες κοινωνικές και οικονομικές δυσχέρειες σε περιοχές του στόχου 1.

Για τον λόγο αυτό ερωτώ την Επιτροπή:

1. Ποια στοιχεία διαθέτει σχετικά με τις οικονομικές και κοινωνικές επιπτώσεις από τη διεύρυνση της ΕΕ με την προσχώρηση χωρών της Κεντρικής και της Ανατολικής Ευρώπης (π.χ. ανά τομέα παραγωγής, στην απασχόληση καθώς και σε άλλες πτυχές)·

2. Προβλέπεται η δημιουργία μηχανισμών (π.χ. ειδικών προγραμμάτων στήριξης της οικονομικής ανάπτυξης, όπως συνέβη σε προηγούμενες διευρύνσεις) που συντελούν στιν αντιστάθμιση των αρνητικών οικονομικών και κοινωνικών συνεπειών της διεύρυνσης, συγκεκριμένα δε για την περίπτωση της Πορτογαλίας, εξασφαλίζοντας με τον τρόπο αυτό πραγματική επιδίωξη της αρχής της οικονομικής και κοινωνικής συνοχής προς την κατεύθυνση της αύξησης των δεικτών κοινωνικής και οικονομικής ανάπτυξης·

(1) Βλ. π.χ. τη γνωμοδότηση της Επιτροπής Προϋπολογισμών του ΕΕ σχετικά με τις δημοσιονομικές πτυχές της διεύρυνσης της ΕΕ, της 20.6.2000 — ΡΕ 289.750.

Απάντηση του κ. Barnier εξ ονόματος της Επιτροπής

(5 Νοεμβρίου 2002)

Η Επιτροπή έχει ζητήσει, μέχρι σήμερα, την πραγματοποίηση διαφόρων μελετών για τον αντίκτυπο της διεύρυνσης στα σημερινά και στα μελλοντικά κράτη μέλη. Αυτές οι μελέτες αφορούν, εξάλλου, τον αντίκτυπο στην αγορά εργασίας και στην απασχόληση, στην οικονομία γενικώς και στις μικρομεσαίες επιχειρήσεις. Πολλές από τις μελέτες αυτές είναι διαθέσιμες στη διεύθυνση της Επιτροπής (http://europa.eu.int).

Γενικώς, οι περισσότερες από τις μελέτες σχετικά με τον οικονομικό αντίκτυπο της διεύρυνσης αναφέρουν ότι τα πλεονεκτήματα είναι περισσότερα σε σχέση με τα προβλήματα που θα δημιουργηθούν σε ορισμένους τομείς ή περιφέρειες.

Όσον αφορά τα μεμονωμένα κράτη μέλη, καμία μελέτη δεν έχει ζητηθεί από την Επιτροπή. Ωστόσο, η Επιτροπή έχειπόψη της ότι διάφορες μελέτες για τον αντίκτυπο της διεύρυνσης στην Πορτογαλία έχουν ζητηθεί από την πορτογαλική κυβέρνηση στο πλαίσιο του Προγράμματος Δράσης 2000. Πρέπει επίσης να αναφερθούν οι μελέτες που διεξήχθησαν από το γερμανικό ινστιτούτο Institut fr Wirtschaftsforschung (DIW) Παραγωγικότητα, Απασχόληση και Διαρθρωτικά Ταμεία τον Οκτώβριο του 1998 και Πολιτική της συνοχής της ΕΚ — Κριτήρια επιλεξιμότητας και κατανομής τον Νοέμβριο του 1997. Επίσης, άλλες μελέτες διεξάγονται προς το παρόν μετά από αίτημα των πορτογαλικών αρχών, όπως αυτή της αυτόνομης περιφέρειας της Μαδέρα και του παρατηρητηρίου του Κοινοτικού Πλαισίου Στήριξης.

Η Επιτροπή έχει αναλύσει λεπτομερώς τις προκλήσεις που θέτει η διεύρυνση στην πολιτική συνοχή στο πλαίσιο της δεύτερης έκθεσης για την οικονομική και κοινωνική συνοχή(1). Η Επιτροπή άνοιξε ένα μεγάλο διάλογο για τη μελλοντική πολιτική συνοχής μετά το 2006 πριν από την έγκριση, στο τέλος του 2003, της τρίτης έκθεσης για τη συνοχή, η οποία θαποβάλει συγκεκριμένες προτάσεις για την πολιτική αυτή. Εντός αυτού του πλαισίου, η Επιτροπή θαποβάλει προτάσεις για να διασφαλιστεί ότι η μελλοντική πολιτική της συνοχής θα συνεχίσει να ενισχύει τις περιφέρειες, των σημερινών και των νέων κρατών μελών, οι οποίες αντικειμενικά παρουσιάζουν καθυστερήσεις όσον αφορά την ανάπτυξη.

(1) COM(2001)24 τελικό.